Nafarroako Parlamentuko Mahaiak, 2018ko martxoaren 19an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Guzmán Miguel Garmendia Pérez jaunak aurkeztutako galdera, Foru Administrazioan Erosketa Publiko Berritzailea ezartze aldera Nafarroako Gobernuak egindako urratsei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2018ko martxoaren 19an

Lehendakaria: Ainhoa Aznárez Igarza

GALDERAREN TESTUA

Nafarroako Alderdi Sozialista talde parlamentarioari atxikitako Guzmán Garmendia Pérez jaunak, Legebiltzarreko Erregelamenduan ezarritakoaren babesean, honako galdera hau aurkezten du, Garapen Ekonomikorako lehendakariorde Manu Ayerdi Olaizola jaunak Osoko Bilkuran ahoz erantzun dezan:

Parlamentu honek, 2016ko irailaren 29an egindako Osoko Bilkuran, aho batez onetsi zuen mozio bat, zeinak Nafarroako Gobernua premiatzen baitzuen “Erosketa Publiko Berritzailea kontratatzeko eta adjudikatzeko prozedurak erabakitasunez ezar ditzan, halako moldez non Nafarroa lizitazio mota horren abangoardian kokatuko baita Europa mailan”, era horretan betetzeko Europa 2020rako ezarritako helburuak.

Zer urrats egin ditu Nafarroako Gobernuak Foru Administrazioan Erosketa Publiko Berritzailea ezartze aldera?

Iruñean, 2018ko martxoaren 14an

Foru parlamentaria: Guzmán Garmendia Pérez